Մայերլինգ (ֆիլմ, 1968)

«Մայերլինգ» (անգլ.՝ Mayerling), ֆրանս-բրիտանական պատմական կինոֆիլմ, որը նկարահանել է ռեժիսոր Թերենս Յանգը 1968 թվականին Կլոդ Անեի համանուն վեպի հիման վրա։ Գլխավոր դերերը կատարել են Օմար Շարիֆն ու Կատրին Դենյովը։


== Սյուժե ==
Ֆիլմի հիմքում ընկած են իրական պատմական իրադարձություններ, ինչպես նաև Կլոդ Անեի համանուն վեպը։ 
Ավստրիա, 1880-ական թվականներիի վերջը։ Գահաժառանգ Ռուդոլֆը լիբերալ հայացքներ ունի իր երկրի առաջադիմական քաղաքականության վերաբերյալ, ինչի արդյունքում նա մշտական տարաձայնություններ է ունենում հոր՝ կայսր Ֆրանց Յոզեֆի հետ։ Էլիզաբեթ կայսրուհին փորձում է հասկանալ որդուն, սակայն նախազգուշացնում է արմատական գործողություններից զերծ մնալու մասին։ Ռուդոլֆը հարաբերություններ է պահպանում Ուելսի արքայազն, Մեծ Բրիտանիայի ապագա թագավոր Էդուարդ VII-ի հե ։ Գահաժառանգ արքայազնը զգում է, որ ինքը մի մարդ է, որը ծնվել է ոչ ճիշտ ժամանակ մի երկրում, որը չի գիտակցում սոցիալական բարեփոխումների անհրաժեշտությունը։ Ռուդոլֆը առանց սիրո արքայադուստր Ստեֆանիայի հետ ամուսնանալուց խուսափելու համար ապաստան է գտնում իր սիրելի բարոնուհի Մարիայի հետ։ Նրանց անժամանակ մահը, որը տեղի է ունեցել 1889 թվականի հունվարի 30-ին Մայերլինգում՝ Վիեննայից ոչ հեռու գտնվող ոչ մեծ որսորդական ամրոցում, պարուրված է գաղտնիքով, սակայն ֆիլմի եզրափակիչ մասը ենթադրում է, որ սիրահարներն ինքնասպանություն են գործել, երբ հասկացել են, որ Հաբսբուրգներն իրենց թույլ չեն տա միասին լինել։


== Դերերում ==
Օմար Շարիֆ – գահաժառանգ Ռուդոլֆ
Կատրին Դենյով – Մարիա Վեչերա
Ջեյմս Մեյսոն – կայսր Ֆրանց Յոզեֆ I
Ավա Գարդներ – Էլիզաբեթ կայսրուհի
Ջեյմս Ռոբերտսոն Ջասթին – Էդուարդ, Ուելսի արքայազն
Ժնեվև Պաժ – կոմսուհի Լարիշ
Անդրեա Պարիզի – արքայադուստր Ստեֆանիա
Շառլ Միյո – կոմս Տաաֆֆե
Բեռնար Լա Ժարիժ – Լոշեկ
Մոնի Դալմես – բարոնուհի Վեչերա
Լին Շարդոննե – Աննա Վեչերա
Մոնի Դալմես – Հելեն Վեչերա
Ֆաբիեն Դալի – Միցի Կասպար
Ժակ Բերտյե – էրցհերցոգ Յոհան Սալվատոր


== Նկարահանող խումբ ==
Ռեժիսոր՝ Տերենս Յանգ
Պրոդյուսերներ՝ Ռոբերտ Դորֆման, Մորիս Ժակին
Սցենարիստներ՝ Միշել Առնոլդ, Դենիս Քենան, Ժոզեֆ Քեսել, Տերենս Յանգ՝ Կլոդ Անեի վեպի հիման վրա
Օպերատոր՝ Անրի Ալեքան
Կոմպոզիտոր՝ Ֆրանսիս Լե
Ֆիլմում օգտագործվել է կոմպոզիտոր Արամ Խաչատրյանի ադաջիո երաժշտությունը «Սպարտակ» բալետից
Բեմադրող նկարիչ՝ Ժորժ Վակևիչ
Նկարիչներ՝ Մորիս Կոլասոն, Թոնի Ռոման
Զգեստների նկարիչ՝ Մարսել Էսկոֆյե
Մոնտաժող՝ Մոնիկա Բոննո


== Անվանակարգ ==
1970 - առաջադրվել է «Ոսկե գլոբուս» մրցանակի «Լավագույն արտասահմանյան ֆիլմ անգլերեն լեզվով» անվանակարգում


== Հետաքրքիր  փաստեր ==
Ֆրանսիացի գրող և լրագրող Կլոդ Անեի (1868-1931) համանուն վեպի էկրանավորումն է, որը նա գրել է 1930 թվականին։
Ֆիլմի պրեմիերան տեղի է ունեցել 1968 թվականի սեպտեմբերի 19-ին։


== Այլ էկրանավորումներ ==
Մայերլինգի ողբերգական իրադարձությունները բազմիցս գրավել են կինեմատոգրաֆիստների ուշադրությունը։

1936 – «Մայերլինգ» սև-սպիտակ կինոֆիլմ, Ֆրանսիա, ռեժիսոր՝ Անատոլ Լիտվակ, դերերում՝ Շառլ Բուայե  և Դանիել Դարյո,
1949 – «Մայերլինգի գաղտնիքը» սև-սպիտակ կինոֆիլմ, Ֆրանսիա, ռեժիսոր՝ Ժան Դելաննուա, դերերում՝ Ժան Մարե և Դոմինիկ Բլանշար,
1957 – «Մայերլինգ» հեռուստաֆիլմ, ԱՄՆ, դերերում՝ Օդրի Հեփբըրն և Մել Ֆերերը,
2006 – «Թագաժառանգ Ռուդոլֆ» գունավոր հեռուստաֆիլմ, Ավստրիա, Գերմանիա, Ֆրանսիա, Իտալիա, ռեժիսոր՝ Ռոբերտ Դորնհելմ, գլխավոր դերում՝ Մաքս ֆոն Տուն։


== Ծանոթագրություններ ==


== Արտաքին հղումներ ==
«Մայերլինգ»(անգլ.) ֆիլմը Internet Movie Database կայքում
«Մայերլինգ» ֆիլմը (1968) CITWF կայքում
«Մայերլինգ» ֆիլմը (1968) cinema-francais.fr կայքում
«Մայերլինգ» ֆիլմը (1968) Ciné-Ressources կայքում
«Մայերլինգ» ֆիլմը (1968) Films de France կայքում
«Մայերլինգ» ֆիլմը (1968) «Պատմական կինո» (lefilmdelhistoire.com) կայքում
«Մայերլինգ» ֆիլմը (1968) allmovie կայքում
«Մայերլինգ» ֆիլմը (1968) «Base de données de films francais avec images» կայքում